Návrh

Komuniké

Vláda Slovenskej republiky na svojom zasadnutí dňa ......................................... prerokovala a vzala na vedomie správu z kontroly plnenia úloh z uznesení vlády, splatných v  II. štvrťroku 2004 a kontroly zabezpečovania a funkčnosti systému vnútornej kontroly vo vybraných ministerstvách a v príslušných orgánoch špecializovanej miestnej štátnej správy

Kontrolu vykonal Úrad vlády SR v Ministerstve práce, sociálnych vecí a rodiny SR, Ústredí práce, sociálnych vecí a  rodiny, Ministerstve dopravy, pôšt a telekomunikácií SR, Ministerstve životného prostredia SR a vo vybraných 112 orgánoch špecializovanej miestnej štátnej správy v pôsobnosti uvedených ministerstiev. 

Správa z kontroly v časti I. obsahuje stav plnenia úloh vyplývajúcich z uznesení vlády, splatných v II. štvrťroku 2004. Z 913 termínovaných úloh, splatných v  kontrolovanom období, bolo splnených v termíne 846 úloh  (92,7 %), 62 úloh  bolo  splnených  oneskorene (6,8 %)  a  5 úloh nebolo splnených (0,5 %). 

	Zo súhrnných výsledkov v časti II. správy vyplýva, že na úrovni kontrolovaných ministerstiev a Ústredia práce, sociálnych vecí a rodiny je v zásade zabezpečený systém vnútornej kontroly s rozdielnou funkčnosťou podľa stupňov riadenia.

	V krajských  úradoch a obvodných úradoch špecializovanej štátnej správy podmienky  vytvorenia a funkčnosť systému vnútornej kontroly ovplyvnil oneskorený výkon riadiacich aktov nezohľadňujúcich vecné zmeny, súvisiace so vznikom týchto orgánov. Pretrvávajú problémy s vytvorením a zabezpečením funkčnosti systému vnútornej kontroly na úrovni obvodných úradov životného prostredia, krajských a obvodných úradov cestnej dopravy a pozemných komunikácií.

Z úrovne vlády boli prijaté opatrenia na odstránenie zistených nedostatkov.